Kiszerelés: 1x60x (buborékcsomagolásban)
Törzskönyvi szám: OGYI-T-22143/02
Hatóanyag: Ăśsszetett: selenium, cuprum, zinc, nicotinamide, tocopherol (Vitamin E), ubidecarenone
1. Milyen típusú gyógyszer a Béres Q10 30 mg kapszula és milyen betegségek esetén alkalmazható?
A Béres Q10 30 mg kapszula hatóanyagai az ubidekarenon (a koenzim Q10 egy vitaminszerű anyag), B3-vitamin (nikotinamid), E-vitamin (tokoferol), és antioxidáns nyomelemek (cink, mangán, réz, és szelén).
A készítmény szedhető:
- koenzim Q10, illetve vitaminok (E- és B3-vitamin) és nyomelemek (cink, mangán, réz és szelén) hiányának megelőzésére és kezelésére.
2. Tudnivalók a Béres Q10 30 mg kapszula szedése előtt
Ne szedje a Béres Q10 30 mg kapszulát:
- ha súlyos veseelégtelenségben, májelégtelenségben, illetve a rézanyagcsere zavarán alapuló betegségben, ún. Wilson-kórban szenved.
Májbetegségben szenvedőknél a mangán káros hatásával kell számolni.
Súlyos jódhiány esetén a szelén fokozhatja a jódhiányt és annak tüneteit.
A Béres Q10 30 mg kapszula szedése gyermekek és serdülőkorúak számára nem ajánlott.
Egyéb gyógyszerek és a Béres Q10 30 mg kapszula
Készítmény szedésének megkezdése előtt tájékoztassa orvosát, ha az alábbi típusú gyógyszereket szedi:
- kumarin típusú, szájon át szedhető véralvadásgátló gyógyszerek (pl. warfarin, fenprokumon, acenokumarol), mert az ubidekarenon csökkentheti ezeknek a gyógyszereknek a hatását, és emiatt a véralvadása megváltozhat;
- más E-vitamin tartalmú készítmények, mert az E-vitamin (nagy adagban ~350mg) csökkentheti az ubidekarenon vérszintjét;
- vérnyomáscsökkentő gyógyszer, mert az ubidekarenon csökkentheti a vérnyomást;
- vaskészítmények, mert az E-vitamin csökkentheti a vaspótlás hatásosságát;
- A-vitamin, mert az E-vitamin fokozhatja az A-vitamin felszívódását;
- K vitamin, mert az alvadási idő megnyúlását okozhatja
- ún. tiazid típusú vízhajtók, mert ezek a gyógyszerek a cink felszívódását gátolhatják;
- tetraciklinek és a penicillamin, melyek az egyes nyomelemek felszívódását gátolják.
- A cinksók csökkentik a fluorokinolon típusú antibiotikumok (levofloxacin, ciprofloxacin, norfloxacin) felszívódását, ezért együttes adagolásuk különös óvatossággal történjen.
- A kölcsönhatások elkerülése érdekében a kapszula és más gyógyszerek bevétele között legalább 2 órának kell eltelnie!
- A Béres Q10 30 mg kapszula egyidejű bevétele étellel és itallal
- Nagy mennyiségű rostot és/vagy fitinsavat tartalmazó élelem (sok fitinsavat tartalmaznak pl. a gabonafélék, teljes kiőrlésű lisztből készült kenyér és búzakorpa) egyidejű fogyasztása a nyomelemek felszívódását csökkentheti.
- A terhesség és szoptatás alatti szedés biztonságosságáról nem áll elegendő adat rendelkezésre, ezért terhes és szoptató anyák ne szedjék a készítményt.
- A Béres Q10 30 mg kapszula várhatóan nem befolyásolja az Ön gépjárművezetési képességét, sem a gépek működtetését lehetővé tévő képességeit.
- Hogyan kell szedni a Béres Q10 30 mg kapszulát?
- A készítmény ajánlott adagja koenzim Q10, vitamin és nyomelem pótlásra felnőtteknek napi 1-3 kapszula.
- A kapszula kizárólag szájon át szedhető. A kapszulát szétrágás nélkül, kevés folyadékkal kell lenyelni, lehetőleg étkezéskor a felszívódás optimalizálása, valamint a nemkívánatos gyomor- és bélrendszeri hatások valószínűségének minimalizálása érdekében.
- Gyermekek és serdülőkorúak számára nem ajánlott, mivel nincs elegendő tapasztalat.
- Alkalmazása időseknél
- Nincs szükség dózismódosításra.
- Ha az előírtnál több Béres Q10 30 mg kapszulát vett be
- Ha több Béres Q10 30 mg kapszulát vett be a kelleténél, azonnal beszéljen orvosával, gyógyszerészével.
- A Béres Q10 30 mg kapszula túladagolása rendszerint nem jár következményekkel. A tapasztalt tünetek az alábbiak lehetnek: émelygés, gyomorégés, emésztési zavar, gyomortáji diszkomfort érzés, hasmenés. Ha egy gyermek véletlenül nagy adagot vesz be belőle, elővigyázatosságból javasolt azonnal orvoshoz fordulni.
- Ha elfelejtette bevenni a Béres Q10 30 mg kapszulát
- Ha elfelejti bevenni a Béres Q10 30 mg kapszula előírt napi dózisát, a soron következő adagolási időpontban ne vegyen be kétszeres adagot a kihagyott kapszula pótlására.
- Ha idő előtt abbahagyja a Béres Q10 30 mg kapszula szedését
- A javulás tünetei, melyek a Béres Q10 30 mg kapszula szedése során jelentkeztek, fokozatosan tűnnek el a készítmény szedésének abbahagyását követően.
- Ha bármilyen további kérdése van a készítmény szedésével kapcsolatban, kérdezze meg kezelőorvosát vagy gyógyszerészét.
- A Béres Q10 30 mg kapszula normál dózisokban rendszerint jól tolerálható.
- Ritkán (1000 beteg közül legfeljebb 1-nél alakulhat ki a mellékhatás) - elsősorban éhgyomorra, vagy a szükségesnél kevesebb folyadékkal való bevétel esetén - fejfájás, szédülés, hányinger, székrekedés, hasmenés, gyomortáji fájdalom előfordulhat.
- Nagyon ritkán (10 000 beteg közül legfeljebb 1-nél alakulhat ki a mellékhatás): túlérzékenységi reakciók (bőrkiütés, csalánkiütés, bőrviszketés) kialakulhat.
- A dokumentált mellékhatások általában nem súlyosak, de ha kétség merül fel, lépjen kapcsolatba orvosával vagy gyógyszerészével.
- Hogyan kell a Béres Q10 30 mg kapszulát tárolni?
- Legfeljebb 25 &deg;C-on, a fénytől való védelem érdekében az eredeti csomagolásban tárolandó.
- Mit tartalmaz a Béres Q10 30 mg kapszula?
- A készítmény hatóanyagai 30 mg koenzim Q10 (ubidekarenon), 7,37 mg (11 NE) alfa-tokoferol (alfa-tokoferol-acetát formájában) (E-vitamin), 3 mg nikotinamid (B3-vitamin), 2 mg cink (cink-szulfát formájában), 0,5 mg mangán (mangán-szulfát formájában), 0,2 mg réz (réz-glükonát formájában), 0,02 mg szelén (szelénessav formájában) kapszulánként.
Kapszula töltet: mannit, mikrokristályos cellulóz, kolloid szilícium-dioxid, módosított kukoricakeményítő, maltodextrin, szilícium-dioxid
Kapszula héj: eritrozin (E127), indigókármin (E132), sárga vas-oxid (E172), titán-dioxid (E171),
Milyen a Béres Q10 30 mg kapszula külleme és mit tartalmaz a csomagolás?
1-es méretű, sárga/zöld kemény zselatin kapszula, sárga színű homogén porkeverékkel töltve.
30 db, 60 db, 90 db kemény kapszula színtelen, átlátszó PVC/ Al buborékcsomagolásban és dobozban.